Við fengum fyrirspurn um að gera sýnikennslu þar sem við förum yfir húðumhirðu ráð fyrir unglinga en hver sem er sem er nýr í þessum efnum getur nýtt sér ráðin hér í blogginu : ) Það er svo mikilvægt að þrífa húðina , þrátt fyrir það að þú farðir þig ekki þá leynast óhreinindi í umhverfinu sem setjast á húðina okkar , því er mjög mikilvægt að hugsa vel um hana . Í sýnikennslu vikunnar förum við yfir létta húðrútínu fyrir þá sem eru að byrja að þrífa á sér húðina . Ég notaði fáar , einfaldar og góðar vörur sem henta flestum bæði stelpum og strákum . Til að byrja með notaði ég Face Halo , þú bleytir skífuna með vatni og strýkur svo yfir húðina . Ef þú notar farða þá sér Face Halo um að þrífa hann allan burt án þess að nota aðrar vörur . Því næst er mikilvægt að þrífa húðina . Hér erum við að tala um að tvíhreinsa húðina . Fyrst hreinsa farða af og svo þrífa óhreinindi húðina . Til þess notaði ég Skin Iceland Glacial Face Wash , freyðandi djúphreinsir sem rænir húðina ekki raka . Þessi hreinsir er mildur og hentar öllum húðgerðum , fullkominn fyrsti hreinsir . Einnig hentar hann strákum mjög vel og eru margir sem nota hann sem raksápu . Eftir að hafa þrifið hreinsinn alveg af notaði ég My Clarins Clear Out Blemish Targeting krem . Þetta krem setur þú beint á bólur þegar þær byrja að myndast , kremið skal nota á hreina og þurra húð . Bólukremið inniheldur Salicylic acid ( ávaxtasýrur ) sem að minnka bólgur og fleiri innihaldsefni sem að hjálpa við að losa óhreinindi úr húðinni . Að nota svona bólukrem er fullkomið fyrir þá sem að fá ekki mikið af bólum heldur bara eina og eina . Þannig nær maður að meðhöndla bólurnar sér , og er ekki að nota of sterkar vörur á alla húðina sem koma henni í ójafnvægi . Einnig má nota kremið undir farða til að draga úr roða og bólgum . Dagkremið sem ég notaði svo var Origins Ginzing Energy Boosting Gel , létt olíulaust rakakrem sem gefur húðinni frískleika og eykur ljóma . Þetta krem má nota bæði morgna og kvölds og hentar öllum húðtegundum en er sérstaklega gott á unglingahúð þar sem það inniheldur engar olíur .